S p r á v a
zo zahraničnej pracovnej cesty

1. Účastník ZPC:
		
Titul, meno a priezvisko:	RNDr. Boris Ďuriš	
Pracovisko:	UIPŠ ŠVS Bratislava	
Pracovné zaradenie:	Riaditeľ odboru ŠVS	
Znalosť jazykov:	AJ, NJ	

Titul, meno a priezvisko:	
Ing. Vladimír Kanás	
Pracovisko:	ÚIPŠ Bratislava	
Pracovné zaradenie:	Riaditeľ odboru Projektová kancelária	
Znalosť jazykov:	AJ, NJ	
		
Titul, meno a priezvisko:	Ing. Ladislav Staroň	
Pracovisko:	ÚIPŠ Bratislava	
Pracovné zaradenie:	Vedúci oddelenia ŠVS Liptovský Mikuláš	
Znalosť jazykov:	AJ	

2. Zahraničná pracovná cesta:
Štát:	Spojené kráľovstvo	
Mesto:	Londýn	
Vykonaná v doch:	11.1.-13.1.2012	
Prijímajúca organizácia:	Výstava BETT 2012	
Účel cesty:	Účasť	
Spôsob financovania:	UIPŠ (letenka, ubytovanie, stravné, cestovné)	
		
3. Rámcový program pobytu: 
·         11.01.2012 transport do Londýna
·         11.01.2012 podvečer registrácia na výstave BETT 2012
·         12.01.2012 Účasť na výstave BETT 2012, účasť na seminároch
·         13.01.2012 Účasť na výstave BETT 2012, popoludní a večer návrat do Bratislavy

4. Stručný priebeh rokovaní, resp. študijného pobytu:
BETT je svetovo známa výstava venovaná vzdelávacím technológiám a širokému sortimentu produktov a služieb v oblasti IKT. Ak by sme mali našu návštevu stručne vyhodnotiť, tak výstava sa dá rozdeliť do týchto hlavných oblastí: hardware využívaný  na školách, asi najviac to boli interaktívne tabule, projektory, rôzne robotické zariadenia, softvér ktorý sa používa vo vzdelávacom procese, e-learningovom vzdelávaní, ale aj rôzne programové vybavenie pre zbery dát, testovania a podobne, metodické materiály potrebné pri výukových programoch resp. pri stavebniciach.  Na výstave bolo k dispozícii množstvo rôznych materiálov - dokumentov zaoberajúcich sa využívaním digitálnych technológii v školstve, úpravami kurikula jednotlivých predmetov s využitím IT. Je zaujímavé, že pomerne veľká pozornosť a priestor bol venovaný zariadeniam pre deti so špeciálnymi potrebami (SEN – special education needs - malo vytvorenú samostatný  priestor na výstave). Z výstavy sme priniesli množstvo materiálov a kontaktov na lídrov v týchto oblastiach. Získali sme prehľad a nové vedomosti o najnovších trendoch vzdelávania pomocou IKT. Pri prezentáciách rôznych technológií pre vyučovanie a rôznych softvérových aplikácii určených pre školy a pre e-lerningové vzdelávanie, sme získali cenné poznatky o možnostiach nasadzovanie  najnovších technológií do  vzdelávania. Na seminári „Význam najnovších technológií v stratégii vedenia škôl a univerzít“ sa  úspešní riaditelia škôl a špecialisti z technologických odvetví firiem pre oblasť školstva podelili so svojimi skúsenosťami z praxe a postojmi k rôznym problémom pri  stratégii a riadení využívania digitálnych technológií vo vzdelávaní. Filozofia „Školy vedia najlepšie“ prináša slobodu, ale taktiež zodpovednosť, povinnosť a tlak na zabezpečenie hospodárnosti, efektívnosti a účinnosti využívania týchto technológii v školách. (boli realizované programy ako napr „Strategic Leadership of  ICT“, „BSF(Building Schools for the Future)  Leadership“ a „ Future programmes“ v ktorých riaditeľov škôl na tieto zmeny pripravovali). Seminár „21 storočie IKT v školách: obhájiteľná implementácia vizuálnych interaktívnych technológií“ sa zaoberalo využívaním IKT technológii v školstve, ich vplyvom na zvýšenie kvality vyučovania. Boli prezentované dôležité strategické odporúčania pre riaditeľov a vyššie riadiace zložky na používanie vizuálnych interaktívnych technológií v budúcnosti. Bola predvedená ukážka z firmy Texas Instruments využitia 3D projekcie vo vzdelávaní. Záverom asi len treba zdôrazniť, že podujatie takéhoto charakteru je pre prácu v školstve a  vzdelávaní veľmi prínosné a užitočné.
5. Odporúčané závery:
Ďalej sledovať nové produkty IKT s uplatnením vo vzdelávaní a nové trendy v e-learningu.
6. Prehľad prinesenej dokumentácie a miesto jej uloženia:
Materiály sú na uvedenej adrese alebo v elektronickej podobe k dispozícii na vyžiadanie – boris.duris@svsba.sk
7. Osobitne vyhodnotený očakávaný prínos ZPC:
Pracovná cesta umožnila pracovníkom ÚIPŠ prehĺbiť si znalosti o súčasných trendoch v oblasti noviniek IKT vo vzdelávaní. Účasť na výstave nám umožnila nadobudnúť informácie o súčasnom stave IKT vo vzdelávaní. Získal som prehľad o stave predovšetkým vo Veľkej Británii, ale nakoľko tam boli aj zástupcovia najväčších svetových dodávateľov technológii tak aj vo svete.

8. Spôsob zverejnenia výsledkov ZPC, prenos získaných informácií:
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR.
Súhlasím so zverejnením správy na internete

Správu vypracoval: 		RNDr. Boris Ďuriš, Ing. Ladislav Staroň, Ing. Vladimír Kanás
Dátum: 			Bratislava 24. január 2012

Správu schválil: 		PaedDr. Roman Baranovič, generálny riaditeľ ÚIPŠ